Viimasel päeval Norramail lükkasin hommikul asjad kokku ning pedaali põhja. Idee oli see päev võimalikult palju maad  maha rallida, et oleks järgmine päev mõnus laevale saada. Vurasime veel natuke mägede vahel, arutades Norra arhitektuuri eripärade üle ning viimaks hakkasid mäed madalamaks muutuma. Üle piiri saime samamoodi nagu tulleski: lihtsalt vurasime üle. Järgnevalt oli meil vaja Bersest läbi käia, kus plaanisime paar tundi Kärti üle vaadata. Et viimane ikka kaugel põhjamaal täitsa käest ära ei läheks. Kui olme just Oslasse jõudmas, saime teada, et tegelt on ta hoopis sealkandis kus meiegi. Kratsisime natuke tee ääres  nõutult kukalt, võõrasse suurlinna sisse sõitmine polnud just mu meelistegevusi. Viimaks käis Triin meile niikaua peale, kuniks me siiski selle triki ära tegime. TOMTOM juhatas meid kenasti linna ning ringiga samale teele tagasi, kust ära pöörasime. Kerge hämming, kuid siis leidsime mingi Central Plaza, kuhu parkida.